Den Vest-Sjællandske Avis, 1834-12-20
Nyeste Post-Efterretninger. Den 12te vare Fonds mindre faste paa Børsen i London, formedelst vaklende Rygter om Vanskeligheden ved at faae det nye Ministerium dannet. Cabinettet bestaaer kun endnu af 3 Medlemmer, Sir Robert Peel, som er bleven udnævnet til første Lord for Skatkammeret, eller Premierminister; Hertugen af Wellington, som er bleven Minister for de udenlandske Anliggender, og Lord Lyndhurst, som er udnævnet til Lordcantsler. Lord Stanley, og Sir James Graham skulle have erholdet Tilbud om at træde ind i Ministeriet; da man ønsker at optage nogle af de conservative Whigs deri; men Lord Stanley skal bestemt have afslaget dette Forslag, da han er en ivrig Whig og kun differere for sine Kolleger i det Punkt om Kirkens Eiendom. Flere Breve, som vare komne til Hamborg omtale, at den 12te om Aftenen var det Rygte udbredet, at da Hr. Stanleys Afslag var indkommen, saa havde Sir Robert Peel opgivet Planen om at formere et Modstands-Kabinet, hvorfor Kongen havde kaldet Lord Melbourne og Greve Spencer (Althorp) til sig. Forholder det sig saaledes, saa har vel det Londonske Commune raads Addresse biedraget meest til den forandre drede Beslutning. Lord Mayor har bievaanet en Forsamling af Commune=Raadet for at tage Kongens Svar paa den af Raadet overleverede Addresse til Hs. Majestæt i Overveielse. - Bladet Times havde under den 10de søgt at hæve den Frygt som har udbredet sig for at en udenlandsk Krig skal udbryde under det Wellingtonske Ministerium, om hvilket det haaber, at det vil kraftfuldere udtale sig imod enhver udenlandsk Anmasselse. Den eneste politiske Virkning af Forandringen i det Engelske Ministerium, som hidindtil har givet sig tilkiende, er, at de Engelske Krigskibe, som krydse ved Kysterne af det nordlige Spanien have faaet Ordre til ikke videre at forhindre Udskibningen af Vaaben og Munition. Med Krigen i denne Deel af Landet synes det at gaae i Staae, som maae vel tilskrives baade Aarstiden, og tillige at Mina vil behørigt organisere sin Armee inden han gaaer offensivt tilværk, og der tales blot om ubetydelige Forpost Fægtninger. Desuden er det nye Statslaan, hvorved Regieringen skal erholde Midler til med Kraft at fortsætte Krigen, endnu ikke kommet rigtigt i Gang. De ultra liberale Giæringer i Cadix og andre Stæder, hvor man har siunget Reegos Hymne o. s. v., ere blevne dæmpede. Aviserne fra Sincapore af 2den Juli melde, at Kongen af Siams Armee, som var falden ind i Cochinchina, har lidt et totalt Nederlag ved Staden Sager. Kongen i denne Stat har forviist alle kristelige Jndvaanere og Missionaire af Landet; fordi man har gjort dem mistænkte for at de ville undergrave hans Anseelse; mange af dem vare ankomne til Sincapore. - Fra Madras meldes fra August, at Regieringen i Bengalen har afsendt Tropper til Bagindien, fordi den forventer en Revolution i det Birmanske Rige. Kongen der skal lade sig beherske af sin Dronning, og skal udvise et lidenskabeligt og grusomt Forhold, Dronningen skal være hænvngierrig og overmodig, og hun og hendes Broder nære et bittert Had mod Europæerne. Kongens Broder derimod, Prinsen af Servadi, en Mand af Forstand og Maadehold, og Kronprinsen, Dronningens Stif son, som er 23 Aar gammel og talentfuld, og som lægger sig efter Videnskaberne, især Mathematik og Physik, ere Europæernes Beskyttere.